**Sătulul si flămândul**

*Vasile Militaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nascut in zodie ferice, ca toti acei de-un neam cu sine,

Un porc bogat, al carui pantec era de-a pururea satul

Si care n'avusese parte in viata lui, decat de bine,

Avand mosii, din cari adesea porumbu'i putrezea 'n patul;

Intr'un cuvant, un porc nabab,

A fost intampinat odata, la poarta, de-un biet caine slab,

Flamand, abia c'un pic de viata

Si care nu mai vedea lumina decat asa ca printr'o ceata…

- Ah, fie'ti mila de-un biet caine,

Prea fericitule boer…

Da-mi frimiturile-ti de paine,

Nu ma lasa sub sfantul cer,

De foame istovit sa pier…

Dar porcul , care dupa masa, gusta dulceata unei poame,

Din cale-afara de mirat,

Pe bietu' caine l'a 'ntrebat:

- De foame-ai zis? Ce-i aia foame?…

Ne mai putand sa stea 'n picioare si istovit, cazand pe branci,

Flamandul stins, proni sa'i spuna: Cand nu mai ai ce sa mananci,

Simti o sfarseala fara margini… slabesti, de te doboara vantul…

Vezi verde-galben… se 'nvarteste cu tine parca tot pamantul…

Cu vremea, mintea nu mai poate, din tot, nimica sa'nteleaga,

Apoi te stingi, precum se stinge o lumanare arsa 'ntreaga…

Si bietul caine 'si dete duhul… Dar porcul, ne bagand de seama,

Raspunse rar, cu gura plina de-a poamii prea gustoasa zeama:

- Pai, stii ca e o fericire sa'ti fie foame, draga caine?…

Si tu 'ndrasnesti sa mai ceri paine?!

Auzi, ma rog: sa vezi anume

Cum se 'nvarteste 'ntreaga lume;

Cum vin, privirea sa'ti desmierde, culori de rosu-galben-verde;

Sa mi-te simti, intr'un cuvant,

Usor ca fulgul dus de vant

Si totusi sa te plangi de soarta si sa cersesti ca un tigan?

Pai, iarta-ma, dulau balan:

Ori esti ingrat, ori sarlatan!…

Si porcul, scuturand agale brumatul tigaretei scrum,

Nici ca s'a mai uitat la caine si, mandru, si-a vazut de drum…

…………………………………………………………………

Flamanzilor, cand vreti sa cereti dela satui nitica paine,

Cum a cerut sarmanul caine,

Acelui ce gusta din poame, -

Sa cereti numai dela omul care a'ndurat candva de foame,

Caci, altfel, nu e vorba goala proverbul care-mi vine 'n gand

Si care spune ca: "Satulul nu crede bietului flamand".